Jalan Negeri Kedah K254

Jalan Negeri Kedah K254 (Jalan Kampung Tok Arang) ialah jalan negeri berstatus biasa yang terletak di bahagian utara Daerah Kubang Pasu, dalam negeri Kedah, Malaysia.   Ia diselenggarakan oleh Jabatan Kerja Raya (JKR) Daerah Kubang Pasu. K254 memiliki panjang keseluruhan iaitu, , yang bertindak menghubungkan Kampung Baru Batu Tiga di utara dan Kampung Raja di selatan.

 Gambaran keseluruhan 
Jalan Negeri K254 bermula sebagai kilometer sifar di kawasan perkampungan Kampung Baru Batu Tiga (atau Kampung Baharu sahaja) dalam Mukim Kepelu, di simpang tiga Jalan Negeri K102 (Jalan Changlun–Sanglang). K254 akan memasuki kawasan pecahan pentabdiran Mukim Pering meninggalkan Mukim Kepelu, dalam beberapa meter dari penamat utaraya. K254 akan melengkung sedikit, kemudian melintasi sebatang sungai yang berpunca daripada Bukit Telipong iaitu Sungai Pering. Di lengkungan ini juga terdapat simpang jalan kampung (Jalan Perhubungan Desa; JPD) ke Kampung Tok Arang dan Kampung Kodiang Lama Luar. Selepas melepasi jambatan Sungai Pering, K254 akan memasuki kawasan Kampung Kolam. K254 akan melalui kawasan pertanian sawah padi, lalu bertemu dengan Jalan Negeri K255 (Jalan Kampung Kandis–Kampung Kolam) di kawasan kampung sama. K254 diteruskan ke penamat selatan, di mana di bersimpang dengan Jalan Negeri K256 (Jalan Pering–Kampung Wang).

Secara keseluruhannya, jajaran Jalan Negeri K254 yang telah diwarta terletak dalam kawasan pentadbiran Mukim Kepelu dan Mukim Pering. Bagi untuk perkhidmatan penyelanggaran jalan, K254 terletak di Zon 4 selian JKR Daerah Kubang Pasu. K268 juga merupakan jalan raya tunggal utara-selatan dengan dua lorong dari permulaan hingga pengakhiran hayat laluan dan diselia sepenuhnya oleh JKR Kubang Pasu, melalui Kerajaan Negeri Kedah. K254 dikenali sebagai Jalan Kampung Tok Arang/Kampung Baharu Batu 14 Kodiang Changlun dalam Sistem Maklumat Rekod-Rekod Jalan Raya Malaysia (MARRIS).

 Senarai persimpangan 
Kesemua bahagian jalan negeri ini terletak di Daerah Kubang Pasu, Kedah, Malaysia.

|-

 Rujukan

254